วันสากลว่าด้วยชนพื้นเมืองดั้งเดิมของโลก

วันสากลว่าด้วยชนพื้นเมืองดั้งเดิมของโลก () ตรงกับวันที่ 9 สิงหาคมของทุกปีเพื่อส่งเสริมและคุ้มครองสิทธิของประชากรพื้นเมืองของโลก วันนี้ยังรับรองความสำเร็จและการมีส่วนร่วมของชนพื้นเมืองดั้งเดิมเพื่อแก้ไขปัญหาของโลกอย่างการคุ้มครองสิ่งแวดล้อม สมัชชาใหญ่แห่งสหประชาชาติประกาศครั้งแรกในเดือนธันวาคม 2537 เป็นวันแรกที่คณะทำงานสหประชาชาติว่าด้วยชนพื้นเมืองของคณะอนุกรรมการว่าด้วยการส่งเสริมและคุ้มครองสิทธิมนุษยชนในปี 2525

ประวัติ
ในเดือนธันวาคม พ.ศ. 2535 สมัชชาใหญ่แห่งสหประชาชาติมีมติให้ พ.ศ. 2536 เป็นปีสากลว่าด้วยชนพื้นเมืองดั้งเดิมของโลก

วันสากลว่าด้วยชนพื้นเมืองดั้งเดิมของโลกได้รับการประกาศครั้งแรกจากสมัชชาใหญ่แห่งสหประชาชาติในเดือนธันวาคม พ.ศ. 2537 โดยฉลองทุกปีในช่วงทศวรรษสากลว่าด้วยชนพื้นเมืองดั้งเดิมของโลกครั้งแรก (2538–2547) ใน พ.ศ. 2547 ทางสมัชชาประกาศทศวรรษสากลครั้งที่สองในช่วง พ.ศ. 2548–2558 ที่มีธีม "ทศวรรษแห่งการปฏิบัติและศักดิ์ศรี" ประชาชนจากหลากหลายประเทศได้รับการส่งเสริมให้เข้าร่วมกิจกรรมวันสำคัญนี้ เพื่อเผยแพร่สารของสหประชาชาติเกี่ยวกับชนพื้นเมือง กิจกรรมต่าง ๆ อาจรวมถึงการจัดเวทีให้ความรู้และกิจกรรมในชั้นเรียน เพื่อให้เกิดการเห็นคุณค่าและความเข้าใจเกี่ยวกับชนพื้นเมืองที่ดียิ่งขึ้น

ตามมติที่ 49/214 เมื่อวันที่ 23 ธันวาคม พ.ศ. 2537 สมัชชาใหญ่แห่งสหประชาชาติได้มีมติให้กำหนดให้วันที่ 9 สิงหาคมของทุกปีเป็นวันสากลว่าด้วยชนพื้นเมืองดั้งเดิมของโลก ซึ่งตรงกับวันประชุมครั้งแรกใน พ.ศ. 2525 ของคณะทำงานว่าด้วยชนเผ่าพื้นเมืองแห่งสหประชาชาติในคณะอนุกรรมการว่าด้วยการส่งเสริมและคุ้มครองสิทธิมนุษยชน (Sub-Commission on the Promotion and Protection of Human Rights)

 ดูเพิ่ม 
 คนพื้นเมือง
 วันชนพื้นเมือง
วันชนพื้นเมืองแห่งชาติ

อ้างอิง

แหล่งข้อมูลอื่น
 International Day of the World's Indigenous Peoples on the United Nations website
 International Day of the World’s Indigenous Peoples on the United Nations Department of Economic and Social Affairs website
 World's Indigenous Peoples  Kingston, Ontario, Canada's Celebration by Ollin

หมวดหมู่:วันสหประชาชาติ
หมวดหมู่:วันสำคัญในเดือนสิงหาคม